nibzard/narodne-novine-full-text-markdown huggingface dataset:
## Odluka o imenovanju Tilak De Zoysa za počasnog konzula Republike Hrvatske u Demokratskoj Socijalističkoj Republici Šri Lanki

### NN 68/1999 (2.7.1999.), Odluka o imenovanju Tilak De Zoysa za počasnog konzula Republike Hrvatske u Demokratskoj Socijalističkoj Republici Šri Lanki

# PREDSJEDNIK REPUBLIKE HRVATSKE

Na temelju članka 99. stavka 2. Ustava Republike Hrvatske
i članka 17. Zakona o vanjskim poslovima (»Narodne
novine«, broj 48/96.), donosim

## ODLUKU

kojom se imenuje TILAK DE ZOYSA za počasnog konzula Republike
Hrvatske u Demokratskoj Socijalističkoj Republici Šri
Lanki, sa sjedištem u Colombu i konzularnim područjem
koje obuhvaća cjelokupni teritorij Demokratske Socijalističke
Republike Šri Lanke.

Ova Odluka stupa na snagu danom donošenja.

Broj: 01-081-99-1279/2
Zagreb, 25. lipnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 68/1999-1267
## Pravilnik o izmjenama i dopunama Pravilnika o stručnom nadzoru nad sjemenskim usjevima poljosprivrednog bilja

### NN 68/1999 (2.7.1999.), Pravilnik o izmjenama i dopunama Pravilnika o stručnom nadzoru nad sjemenskim usjevima poljosprivrednog bilja

# MINISTARSTVO POLJOPRIVREDE I ŠUMARSTVA

Na temelju članka 7., 10., 11. i 12. Zakona o sjemenu,
sadnom materijalu i priznavanju sorti poljoprivrednog bilja (»Narodne
novine«, broj 131/97.) ministar poljoprivrede i šumarstva
donosi

## PRAVILNIK

### O IZMJENAMA I DOPUNAMA PRAVILNIKA O STRUČNOM NADZORU NAD SJEMENSKIM USJEVIMA POLJOPRIVREDNOG BILJA

Članak 1.

U Pravilniku o stručnom nadzoru nad sjemenskim usjevima
poljoprivrednog bilja (»Narodne novine«, br. 26/99.)
i članku 9. stavku 2. na kraju podstavka 1. briše
se »;« i dodaju se riječi: »ili proizvođača
sjemena«.

U istom stavku briše se podstavak 2.

Članak 2.

U članku 11. stavak 2. mijenja se i glasi:

»Zapisnik se sastavlja u tri primjerka, dva se dostavljaju
Zavodu, od kojih jedan primjerak Zavod dostavlja Zavodu za zaštitu
bilja u Zagrebu. Temeljem zapisnika Zavod za zaštitu bilja
izdaje zdravstvenu svjedodžbu. Treći primjerak ostaje
proizvođaču sjemena.«

Članak 3.

U članku 16. podstavak 2. mijenja se i glasi:

»kukuruz-jednostruki (SC), dvostruki (DC) i trostruki hibrid
(TWC)«

U podstavku 6. briše se riječ: »povrće«.

Iza podstavka 9. dodaje se podstavak 10. koji glasi:

»povrće-standardno sjeme. Standardno sjeme povrća
proizvodi se umnažanjem certificiranog sjemena treće
generacije ili viših kategorija. Standardno sjeme povrća
ne može se koristiti za daljnje umnažanje, a genetska
čistoća standardnog sjemena mora ispunjavati norme
za certificirano sjeme treće generacije (C3) utvrđene
u Tablici broj 3.«

Članak 4.

U Metodama za obavljanje stručnog nadzora nad sjemenskim
usjevima industrijskog bilja u točki VII. u stavku 2. iza
riječi »obavlja se« riječi »u vrijeme«
zamjenjuje se riječju »prije«.

U stavku 3. na kraju druge rečenice brojevi: »150
m² (100 ¤ 1,5 m²)« zamjenjuju se brojevima:
»200 m² (2 ¤ 100 m²)«.

Članak 5.

U Tablici broj 3. ispod naslova certificirano sjeme u koloni I.
dodaje se »C1«, u koloni II. »C2« i u koloni
III. »C3 i standardno sjeme«.

Članak 6.

U Tablici broj 4. pod rednim brojem 9. u koloni 2. zamjenjuje
se broj »500« brojem »150« a u koloni 3 broj
»300« zamjenjuje se brojem »50«.

Pod rednim brojem 11. u koloni 2. broj »1000« zamjenjuje
sa »100«, a u koloni 3. broj »500« sa brojem
»50«.

Članak 7.

U Obrascu broj 4. u točki 8.a) zamjenjuje se »-«
s riječi »i«.

Članak 8.

Ovaj Pravilnik stupa na snagu osmog dana od objave u »Narodnim
novinama«.

Klasa: 011-02/99-01/85
Urbroj: 525-01-99-1
Zagreb, 25. lipnja 1999.

Ministar
**mr. sc. Ivan Ðurkić,** v. r.

Pravilnik, NN 68/1999-1268
## Objava o upisu u Popis ovlaštenih laboratorija i referentnih laboratorija

### NN 68/1999 (2.7.1999.), Objava o upisu u Popis ovlaštenih laboratorija i referentnih laboratorija

# MINISTARSTVO POLJOPRIVREDE I ŠUMARSTVA

## OBJAVA

### O UPISU U POPIS OVLAŠTENIH LABORATORIJA I REFERENTNIH LABORATORIJA

Ministarstvo poljoprivrede i šumarstva na temelju članka
36. stavka 2., Zakona o stočarstvu (»Narodne novine«,
br. 70/97. i 36/98), te članka 14. stavka 4., Pravilnika
o uvjetima koje moraju ispunjavati laboratoriji za ispitivanje
kakvsoće stočne hrane (»Narodne novine«
120/98) objavljuje Popis laboratorija koji su ovlašteni za
ispitivanje kakvoće stočne hrane.

*Referentni laboratorij za ispitivanje kakvoće stočne
hrane:*

1. Euroinspekt-Croatiakontrola d.o.o., Zagreb, Preradovićeva
31a, za obavljanje mikrobioloških analiza.

*Ovlašteni laboratorij za ispitivanje kakvoće stočne
hrane:*

1. Euroinspekt-Croatiakontrola d.o.o., Zagreb, Preradovićeva
31a:

- za obavljanje fizikalno kemijskih ispitivanja,

- za obavljanje mikrobioloških analiza stočne hrane
i toksikoloških analiza u dijelu koji se odnosi na mikotoksine
i kokcidiostatike u stočnoj hrani.

2. Zavod za javno zdravstvo Osječko-baranjske županije,
Osijek, Franje Krežme 1, za obavljanje fizikalno kemijskih
i mikrobioloških ispitivanja.

Klasa: 320-01/99-01/452
Urbroj: 525-02-99-01
Zagreb, 28. lipnja 1999.

Ministar
**mr. sc. Ivan Ðurkić,** v. r.

Ostalo, NN 68/1999-1269
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marku Nikolcu iz Zagreba

### NN 68/1999 (2.7.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Marku Nikolcu iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98
dalje: Zakon), i odredbama članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), temeljem zahtjeva Marka Nikolca iz Zagreba,
Sv. Mateja 15, podnesenog 9. lipnja 1999. godine, za izdavanje
dozvole za obavljanje poslova ovlaštenog posrednika pri trgovini
vrijednosnim papirima, na sjednici održanoj 15. lipnja 1999.
godine, donijela je sljedeće

## RJEŠENJE

1. Marku Nikolcu iz Zagreba, Sv. Mateja 15, JMBG: 1306967330138
izdaje se dozvola za obavljanje poslova ovlaštenog posrednika
pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
(jedne) godine, do zaključno 15. lipnja 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 15. lipnja 1999. godine pod rednim brojem
105 (sto pet).

4. Ovo rješenje objavljuje se u »Narodnim novinama«.

Klasa: UP/I-450-08/99-01/30
Urbroj: 567-03/99-2
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1270
## Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Tihomiru Mikuliću iz Zaprešića

### NN 68/1999 (2.7.1999.), Rješenje o izdavanju dozvole za obavljanje poslova ovlaštenog posrednika pri trgovini vrijednosnim papirima Tihomiru Mikuliću iz Zaprešića

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98
dalje: Zakon), i odredbama članka 13. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), temeljem zahtjeva Tihomira Mikulića iz
Zaprešića, Brdovečka 8, podnesenog dana 14.
lipnja 1999. godine, za izdavanje dozvole za obavljanje poslova
ovlaštenog posrednika pri trgovini vrijednosnim papirima,
na sjednici održanoj dana 15. lipnja 1999. godine, donijela
je sljedeće

## RJEŠENJE

1. Tihomiru Mikuliću iz Zaprešića, Brdovečka
8, JMBG: 1212949330177 izdaje se dozvola za obavljanje poslova
ovlaštenog posrednika pri trgovini vrijednosnim papirima.

2. Dozvola vrijedi od dana izdavanja, a izdaje se na rok od 1
(jedne) godine, do zaključno 15. lipnja 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 15. lipnja 1999. godine pod rednim brojem
106 (sto šest).

4. Ovo rješenje objavljuje se u »Narodnim novinama«.

Klasa: UP/I-450-08/99-01/56
Urbroj: 567-03/99-2
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1271
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ingi Miklenić iz Zagreba

### NN 68/1999 (2.7.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Ingi Miklenić iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98
dalje: Zakon), i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), na zahtjev Inge Miklenić iz Zagreba,
Fruškogorska 6, podnesenog dana 10. lipnja 1999. godine,
za izdavanje dozvole za obavljanje poslova ovlaštenog posrednika
pri trgovini vrijednosnim papirima, na sjednici održanoj
dana 15. lipnja 1999. godine, donijela je sljedeće

## RJEŠENJE

1. Ingi Miklenić iz Zagreba, Fruškogorska 6, JMBG:
2101964335115, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
15. lipnja 2000. godine.

3. Ovo rješenje se upisuje u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 15. lipnja 1999. godine pod rednim brojem
9 (devet).

4. Ovo rješenje objavljuje se u »Narodnim novinama«.

Klasa: UP/I-450-08/99-01/58
Urbroj: 567-03/99-2
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1272
## Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Miroslavu Tomiću iz Zagreba

### NN 68/1999 (2.7.1999.), Rješenje o produljenju dozvole za obavljanje poslova ovlaštenog posrednika pri trgovini vrijednosnim papirima Miroslavu Tomiću iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 12. stavka 1. točka 2.,
te članka 35. stavka 2. i 3. Zakona o izdavanju i prometu
vrijednosnim papirima (»Narodne novine« 107/95 i 142/98
dalje: Zakon), i odredbama članka 14. Pravilnika o uvjetima
i postupku izdavanja dozvola društvu za poslovanje vrijednosnim
papirima i ovlaštenom posredniku za obavljanje poslova trgovine
vrijednosnim papirima (»Narodne novine« 56/97, dalje:
Pravilnik), Komisija za vrijednosne papire Republike Hrvatske
(dalje: Komisija), temeljem zahtjeva Miroslava Tomića iz
Zagreba, D. Cesarića 19, podnesenog dana 10. lipnja 1999.
godine, za produljenje dozvole za obavljanje poslova ovlaštenog
posrednika pri trgovini vrijednosnim papirima, na sjednici održanoj
dana 15. lipnja 1999. godine, donijela je sljedeće

## RJEŠENJE

1. Miroslavu Tomiću iz Zagreba, D. Cesarića 19, JMBG:
0507967330253, produljuje se dozvola za obavljanje poslova ovlaštenog
posrednika pri trgovini vrijednosnim papirima.

2. Dozvola se produljuje na rok od 1 (jedne) godine, do zaključno
15. lipnja 2000. godine.

3. Ovo rješenje upisuje se u Registar izdanih dozvola za
obavljanje poslova ovlaštenog posrednika pri trgovini vrijednosnim
papirima s danom upisa 15. lipnja 1999. godine pod rednim brojem
8 (osam).

4. Ovo rješenje objavljuje se u »Narodnim novinama«.

Klasa: UP/I-450-08/99-01/59
Urbroj: 567-03/99-2
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1273
## Rješenje o izdavanju dozvole za obavljanje određenih poslova s vrijednosnim papirima trgovačkom društvu EASTBROKERS d.d. iz Zagreba

### NN 68/1999 (2.7.1999.), Rješenje o izdavanju dozvole za obavljanje određenih poslova s vrijednosnim papirima trgovačkom društvu EASTBROKERS d.d. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 27. stavka 1., članka
38. Zakona o izdavanju i prometu vrijednosnim papirima (»Narodne
novine« 107/95 i 142/98 dalje: Zakon), Komisija za vrijednosne
papire Republike Hrvatske (dalje: Komisija), na zahtjev trgovačkog
društva EASTBROKERS d.d. za poslovanje vrijednosnim papirima,
Zagreb, Petrinjska 9/III (dalje: Društvo), podnesenog dana
6. svibnja 1999. godine, kojim se traži izdavanje dozvole
za obavljanje poslova s vrijednosnim papirima iz članka
26. stavak 1. toč. 1.-4., 7. i 8. Zakona, na sjednici održanoj
dana 1. lipnja 1999. godine, donijela je sljedeće

## RJEŠENJE

1. Trgovačkom društvu EASTBROKERS d.d. za poslovanje
vrijednosnim papirima, Zagreb, Petrinjska 9/III izdaje se dozvola
za obavljanje poslova s vrijednosnim papirima iz članka
26. stavak 1. Zakona i to:

*a) točka 1. - kupnja i prodaja vrijednosnih papira po
nalogu   nalogodavca (u svoje ime, a za tuđi
račun)*

*b) točka 2. - trgovina u spekulacijske svrhe - kupnja
i pro     daja vrijednosnih papira u svoje ime
i za svoj račun*

*c) točka 3. - poslovi posebne burzovne trgovine*

*d) točka 4. - upravljanje portfeljem vrijednosnih papira
za    račun klijenta*

*e) točka 7. - investicijsko savjetovanje*

*f) točka 8. - poslovi transfernog agenta.*

2. Dozvola za obavljanje poslova navedenih pod: a), b), c), f)
točke 1. izreke izdaje se na neodređeno vrijeme.

3. Dozvola za obavljanje poslova navedenih pod: d) i e) točke
1. izreke izdaje se na određeno vremensko razdoblje zaključno
s danom kojim Komisija otpočne sa izdavanjem dozvola za
obavljanje poslova investicijskog savjetnika.

4. Ovo rješenje objavljuje se u »Narodnim novinama«.

Klasa: UP/I-450-08/97-01/34
Urbroj: 567-03/99-17
Zagreb, 1. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1274
## Rješenje o izdavanju dozvola za obavljanje određenih poslova s vrijednosnim papirima trgovačkom društvu KAPITAL TRADE d.o.o. iz Zagreba

### NN 68/1999 (2.7.1999.), Rješenje o izdavanju dozvola za obavljanje određenih poslova s vrijednosnim papirima trgovačkom društvu KAPITAL TRADE d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 27. stavka 1., i članka
38. Zakona o izdavanju i prometu vrijednosnim papirima (»Narodne
novine« 107/95 i 142/98, dalje: Zakon), Komisija za vrijednosne
papire Republike Hrvatske (dalje: Komisija), na zahtjev trgovačkog
društva KAPITAL TRADE d.o.o. za poslovanje vrijednosnim papirima,
Zagreb, Barčićeva 12/I (dalje: Društvo), podnesenog
dana 14. lipnja 1999. godine, kojim se traži izdavanje dozvole
za obavljanje poslova s vrijednosnim papirima iz članka
26. stavak 1. toč. 1.-4., 7. i 8. Zakona, na sjednici održanoj
dana 15. lipnja 1999. godine, donijela je sljedeće

## RJEŠENJE

1. Trgovačkom društvu KAPITAL TRADE d.o.o. za poslovanje
vrijednosnim papirima, Zagreb, Barčićeva 12/I izdaje
se dozvola za obavljanje poslova s vrijednosnim papirima iz članka
26. stavak 1. Zakona i to:

*a) točka 1. - kupnja i prodaja vrijednosnih papira po
nalogu  nalogodavca (u svoje ime, a za tuđi račun)*

*b) točka 2. - trgovina u spekulacijske svrhe -
kupnja i pro  daja vrijednosnih papira u svoje ime
i za svoj račun*

*c) točka 3. - poslovi posebne burzovne trgovine*

*d) točka 4. - upravljanje portfeljem vrijednosnih
papira za račun klijenta*

*e) točka 7. - investicijsko savjetovanje*

*f) točka 8. - poslovi transfernog agenta.*

2. Dozvola za obavljanje poslova navedenih pod: a), b), c), f)
točke 1. izreke izdaje se na neodređeno vrijeme.

3. Dozvola za obavljanje poslova navedenih pod: d) i e) točke
1. izreke izdaje se na određeno vremensko razdoblje zaključno
s danom kojim Komisija otpočne sa izdavanjem dozvola za
obavljanje poslova investicijskog savjetnika.

4. Ovo rješenje objavljuje se u »Narodnim novinama.«

Klasa: UP/I-450-08/97-01/55
Urbroj: 567-03/99-7
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1275
## Rješenje o izdavanju dozvola za obavljanje određenih poslova s vrijednosnim papirima trgovačkom društvu METRO MONETA d.o.o. iz Zagreba

### NN 68/1999 (2.7.1999.), Rješenje o izdavanju dozvola za obavljanje određenih poslova s vrijednosnim papirima trgovačkom društvu METRO MONETA d.o.o. iz Zagreba

# KOMISIJA ZA VRIJEDNOSNE PAPIRE REPUBLIKE HRVATSKE

Na temelju odredbi članka 27. stavka 1., i članka
38. Zakona o izdavanju i prometu vrijednosnim papirima (»Narodne
novine« 107/95 i 142/98, dalje: Zakon), Komisija za vrijednosne
papire Republike Hrvatske (dalje: Komisija), na zahtjev trgovačkog
društva METRO MONETA d.o.o. za poslovanje vrijednosnim papirima,
Zagreb, Vončinina 2 (dalje: Društvo), podnesenog dana
9. lipnja 1999. godine, kojim se traži izdavanje dozvole
za obavljanje poslova s vrijednosnim papirima iz članka
26. stavak 1. toč. 1.-4., 7. i 8. Zakona, na sjednici održanoj
dana 15. lipnja 1999. godine, donijela je sljedeće

## RJEŠENJE

1. Trgovačkom društvu METRO MONETA d.o.o. za poslovanje
vrijednosnim papirima, Zagreb, Vončinina 2 izdaje se dozvola
za obavljanje poslova s vrijednosnim papirima iz članka
26. stavak 1. Zakona i to:

*a) točka 1. - kupnja i prodaja vrijednosnih papira po
nalogu     nalogodavca (u svoje ime, a za
tuđi račun)*

*b) točka 2. - trgovina u spekulacijske svrhe - kupnja
i pro   daja vrijednosnih papira u svoje ime i
za svoj račun*

*c) točka 3. - poslovi posebne burzovne trgovine*

*d) točka 4. - upravljanje portfeljem vrijednosnih papira
za      račun klijenta*

*e) točka 7. - investicijsko savjetovanje*

*f) točka 8. - poslovi transfernog agenta.*

2. Dozvola za obavljanje poslova navedenih pod: a), b), c), f)
točke 1. izreke izdaje se na neodređeno vrijeme.

3. Dozvola za obavljanje poslova navedenih pod: d) i e) točke
1. izreke izdaje se na određeno vremensko razdoblje zaključno
s danom kojim Komisija otpočne sa izdavanjem dozvola za
obavljanje poslova investicijskog savjetnika.

4. Ovo rješenje objavljuje se u »Narodnim novinama.«

Klasa: UP/I-450-08/97-01/36
Urbroj: 567-03/99-12
Zagreb, 15. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1276
## Rješenje o oduzimanju dozvole za obavljanje poslova s vrijednosnim papirima društvu za poslovanje vrijednosnim papirima RADIĆ&RADIĆ d.o.o. iz Poreča

### NN 68/1999 (2.7.1999.), Rješenje o oduzimanju dozvole za obavljanje poslova s vrijednosnim papirima društvu za poslovanje vrijednosnim papirima RADIĆ&RADIĆ d.o.o. iz Poreča

# KOMISIJA ZA VRIJEDNOSNE PAPIRE REPUBLIKE HRVATSKE

Komisija za vrijednosne papire Republike Hrvatske (dalje: Komisija),
temeljem odredbi članka 12. stavak 1. točka 2. i
članka 38. stavak 2. Zakona o izdavanju i prometu vrijednosnim
papirima (»Narodne novine« 107/95., dalje: Zakon), i
članka 12. stavak 1. i 2. Pravilnika o uvjetima i postupku
izdavanja dozvola društvu za poslovanje vrijednosnim papirima
i ovlaštenom posredniku za obavljanje poslova trgovine vrijednosnim
papirima (»Narodne novine« 56/97, dalje: Pravilnik),
u predmetu oduzimanja dozvole za obavljanje poslova s vrijednosnim
papirima društvu za poslovanje vrijednosnim papirima RADIĆ&RADIĆ
d.o.o., Poreč, Aldo Negri 1 (dalje: Društvo), po službenoj
dužnosti, na sjednici održanoj dana 1. lipnja 1999.
donijela je sljedeće

## RJEŠENJE

1. Trgovačkom društvu RADIĆ&RADIĆ
d.o.o., Poreč, Aldo Negri 1, oduzima se dozvola za obavljanje
poslova s vrijednosnim papirima.

2. U smislu odredbe članka 12., stavak 2. Pravilnika dozvola
se oduzima privremeno, za vrijeme dok Društvo ponovno ne
ispuni uvjet propisan člankom 35. stavak 4. Zakona u pogledu
ovlaštenog posrednika, nakon čega Društvo može
ponovno podnijeti zahtjev za izdavanje dozvole za obavljanje poslova
s vrijednosnim papirima.

3. Ovo rješenje objavljuje se u »Narodnim novinama.«

Klasa: UP/I-450-08/97-01/159
Urbroj: 567-03/99-5
Zagreb, 1. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1277
## Rješenje o odobrenju Pravilnika o prodaji dionica iz portfelja privatizacijskih investicijskih fondova Varaždinskog tržišta vrijednosnica d.d. iz Varaždina

### NN 68/1999 (2.7.1999.), Rješenje o odobrenju Pravilnika o prodaji dionica iz portfelja privatizacijskih investicijskih fondova Varaždinskog tržišta vrijednosnica d.d. iz Varaždina

# KOMISIJA ZA VRIJEDNOSNE PAPIRE REPUBLIKE HRVATSKE

Temeljem odredbe članka 60. stavka 3., Zakona o izdavanju
i prometu vrijednosnim papirima (»Narodne novine«, broj
107/95 i 142/98, dalje: Zakon), Komisija za vrijednosne papire
Republike Hrvatske (dalje: Komisija), na zahtjev Varaždinskog
tržišta vrijednosnica d.d. Varaždin, Kapucinski
trg 2/1, u predmetu odobrenja Pravilnika o prodaji dionica iz
portfelja privatizacijskih investicijskih fondova, na sjednici
održanoj dana 24. lipnja 1999. godine donijela je sljedeće

## RJEŠENJE

1. Varaždinskom tržištu vrijednosnica d.d. Varaždin,
Kapucinski trg 2/1, odobrava se Pravilnik o prodaji dionica iz
portfelja privatizacijskih investicijskih fondova koji je dana
15. lipnja 1999. godine donijela uprava Varaždinskog tržišta
vrijednosnica d.d.

2. Ovo rješenje objavit će se u »Narodnim novinama«.

Klasa: 450-08/99-01/104
Urbroj 567-03/99-19
Zagreb, 24. lipnja 1999.

Predsjednik Komisije
**Ivica Smiljan,** v. r.

Rješenje, NN 68/1999-1279
## Odluka o razrješenju člana Nadzornog odbora HŽ - Hrvatskih željeznica d.o.o.

### NN 68/1999 (2.7.1999.), Odluka o razrješenju člana Nadzornog odbora HŽ - Hrvatskih željeznica d.o.o.

# HŽ-HRVATSKE ŽELJEZNICE d.o.o.

Na temelju članka 17. stavak 1. Zakona o Hrvatskim željeznicama
(»Narodne novine«, br. 53/94 i 162/98) Skupština
HŽ-Hrvatskih željeznica d.o.o. donosi

## ODLUKU

### O RAZRJEŠENJU ČLANA NADZORNOG ODBORA HŽ-HRVATSKIH ŽELJEZNICA D.O.O.

Razrješuje se dužnosti člana Nadzornog odbora
HŽ-Hrvatskih željeznica d.o.o., Davor Jurić na
vlastiti zahtjev.

Broj: 5/99
Zagreb, 23. lipnja 1999.

Za Skupštinu
**mr. Željko Lužavec,** v. r.

Odluka, NN 68/1999-1280
## Ispravak Rješenja Ustavnog suda Republike Hrvatske U-I-733/1998

### NN 68/1999 (2.7.1999.), Ispravak Rješenja Ustavnog suda Republike Hrvatske U-I-733/1998

U »Narodnim novinama«, broj 59/1999. objavljeno je Rješenje
Ustavnog suda Republike Hrvatske broj U-I-733/1998. u kojem je
ustanovljena pogreška pa se daje

## ISPRAVAK

### RJEŠENJA USTAVNOG SUDA REPUBLIKE HRVATSKE BROJ U-I-733/1998.

U obrazloženju u 6. stavku, u 2. retku umjesto »(»Narodne
novine«, br. 164/96.)« treba stajati »(»Narodne
novine«, br. 164/98.)«.

**NAPOMENA:** Napravljena je ispravka na web stranici u Narodnim novinama
broj 59 iz 1999. godine.

Broj: Su-15/1999-76
Zagreb, 25. lipnja 1999.

Glavni tajnik
**Josip Bedrač,** v. r.

Ostalo, NN 68/1999-1282
## Ispravak Odluke Ustavnog suda Republike Hrvatske U-II-538/1996.

### NN 68/1999 (2.7.1999.), Ispravak Odluke Ustavnog suda Republike Hrvatske U-II-538/1996.

U »Narodnim novinama«, broj 57/1999. objavljena je Odluka
Ustavnog suda Republike Hrvatske broj U-II-538/1996. u kojem su
ustanovljene pogreške pa se daje

## ISPRAVAK

### ODLUKE USTAVNOG SUDA REPUBLIKE HRVATSKE BROJ U-II-538/1996.

U obrazloženju u 11. stavku, u 2. retku briše se prijedlog
»u«; u 15. stavku, u 1. retku umjesto »članka
19. i 23. Ustavnog zakona o Ustavnom sudu Republike Hrvatske«
treba stajati »članka 19. i 22. Ustavnog zakona o
Ustavnom sudu Republike Hrvatske«.

**NAPOMENA:** Napravljena je ispravka na web stranici u Narodnim novinama
broj 57 iz 1999. godine.

Broj: Su-15/1999-74
Zagreb, 25. lipnja 1999.

Glavni tajnik
**Josip Bedrač,** v. r.

Ostalo, NN 68/1999-1283
## Odluka o posmrtnom odlikovanju Charlesa F. Meissnera Redom kneza Branimira s ogrlicom

### NN 69/1999 (5.7.1999.), Odluka o posmrtnom odlikovanju Charlesa F. Meissnera Redom kneza Branimira s ogrlicom

# PREDSJEDNIK REPUBLIKE HRVATSKE

Na temelju članka 98. Ustava Republike Hrvatske i članka
2., stavak 1., Zakona o odlikovanjima i priznanjima Republike
Hrvatske (»Narodne novine« broj 20/95), donosim

## ODLUKU

kojom se posmrtno odlikuje

za osobite zasluge u promicanju gospodarskih i sveukupnih prijateljskih
odnosa između Republike Hrvatske i Sjedinjenih Američkih
Država

**Charles F. Meissner**

**REDOM KNEZA BRANIMIRA S OGRLICOM**

Broj: 01-051-99-6-5/1
Zagreb, 23. lipnja 1999.

Predsjednik
Republike Hrvatske
**dr. Franjo Tuđman,** v. r.

Odluka, NN 69/1999-1286
## Uredba o sniženju carinskih stopa pri uvozu opreme, uređaja, aparata i vozila i njihovih dijelova u koje se ugrađuju dijelovi proizvedeni u Republici Hrvatskoj

### NN 69/1999 (5.7.1999.), Uredba o sniženju carinskih stopa pri uvozu opreme, uređaja, aparata i vozila i njihovih dijelova u koje se ugrađuju dijelovi proizvedeni u Republici Hrvatskoj

# VLADA REPUBLIKE HRVATSKE

Na temelju članka 8. Zakona o carinskoj tarifi (»Narodne
novine«, broj 49/96 i 80/96), Vlada Republike Hrvatske je
na sjednici održanoj 1. srpnja 1999. godine, donijela

## UREDBU

### O SNIŽENJU CARINSKIH STOPA PRI UVOZU OPREME, UREÐAJA, APARATA I VOZILA I NJIHOVIH DIJELOVA U KOJE SE UGRAÐUJU DIJELOVI PROIZVEDENI U REPUBLICI HRVATSKOJ

Članak 1.

Pri uvozu opreme, uređaja, aparata i vozila i njihovih dijelova,
u koje se temeljem ugovora o poslovnoj suradnji sa stranim osobama
ugrađuju dijelovi proizvedeni u Republici Hrvatskoj, carina
se plaća po stopi carine propisanoj u Carinskoj tarifi umanjenoj
za 100%.

Korisnik carinske povlastice iz stavka 1. ovog članka je
domaće trgovačko društvo koje izvozi dijelove
koji se ugrađuju u opremu, uređaje, aparate i vozila ili
njihove dijelove koji se uvoze, bilo da su izvezeni dijelovi vlastiti
proizvod ili proizvod drugog domaćeg sudionika ugovora o
poslovnoj suradnji.

Korisnik carinske povlastice ostvaruje pravo na uvoz robe iz stavka
1. ovog članka u vrijednosti koja odgovara vrijednosti
dijelova koji se ugrađuju u opremu, uređaje, aparate i
vozila ili njihove dijelove.

Članak 2.

Rješenje o plaćanju carine po carinskoj stopi »slobodno«
temeljem članka 1. ove Uredbe donosi ovlaštena carinarnica.

Uz pisani zahtjev za izdavanje rješenja iz stavka 1. ovog
članka, korisnik povlastice podnosi:

- uvoznu carinsku deklaraciju za opremu, uređaje, aparate
i vozila i njihove dijelove koji se uvoze, u koje su ugrađeni
dijelovi proizvedeni u Republici Hrvatskoj;

- izvozne carinske deklaracije dijelova proizvedenih u Republici
Hrvatskoj;

- izvornik ili ovjereni preslik ugovora o poslovnoj suradnji,
temeljem kojega se izvoze i ugrađuju dijelovi proizvedeni
u Republici Hrvatskoj.

Članak 3.

Potanje upute za provođenje ove Uredbe donijet će ministar
financija u suradnji s ministrom gospodarstva.

Do donošenja uputa iz stavka 1. ovog članka na snazi
ostaje Naputak o primjeni snižene stope carine pri uvozu
opreme, uređaja, aparata i vozila i njihovih dijelova u koje
su ugrađeni dijelovi proizvedeni u Republici Hrvatskoj (»Narodne
novine«, broj 94/96).

Članak 4.

Danom stupanja na snagu ove Uredbe prestaje važiti Odluka
o sniženju stope carine za uvoz opreme, uređaja, aparata
i vozila i njihovih dijelova u koje su ugrađeni dijelovi proizvedeni
u Republici Hrvatskoj (»Narodne novine«, broj 63/96).

Članak 5.

Ova Uredba stupa na snagu osmoga dana od dana objave u »Narodnim
novinama«.

Klasa: 413-01/99-01/02
Urbroj: 5030115-99-2
Zagreb, 1. srpnja 1999.

Potpredsjednik
**mr**. **Borislav Škegro,** v. r.

Uredba, NN 69/1999-1287
## Uredba o određivanju granice pomorskog dobra na dijelu k.o. Rogoznica

### NN 69/1999 (5.7.1999.), Uredba o određivanju granice pomorskog dobra na dijelu k.o. Rogoznica

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 1. srpnja 1999. godine donijela

## UREDBU

### O ODREÐIVANJU GRANICE POMORSKOG DOBRA NA DIJELU k.o. ROGOZNICA

Članak 1.

Ovom Uredbom određuje se granica pomoskog dobra na dijelu
k.o. Rogoznica, na predjelu Šibenske luke - Kruščica.

Članak 2.

Granica pomorskog dobra iz članka 1. ove Uredbe započinje
u točki 1. (dodirna točka kopna i mora) i ide u
točku 2. (početak željezne ograde), te prateći
istu ide u točku 3. (kraj željezne ograde). Iz točke
3. granica dalje ide u istom pravcu (pravac omeđen točkama
2. i 3.) i prolazeći kroz točku 4. dolazi do točke
5., pri čemu presijeca postojeći betonski put. Iz
točke 5. granica prateći sjevernu ivicu betonskog
puta ide u pravcu istoka prolazeći pri tome točkama
6. i 7. do točke 8. (jugozapadni ugao vodovodnog šahta).
Iz točke 8. granica prateći vanjsku ivicu vodovodnog
šahta prolazi točkom 9. do točke 10. iz koje
ide u pravcu sjevera paralelno s trasom vodovoda, linijom duljine
od 15 m do točke 11. Iz točke 11. granica okomito
na dužinu određenu točkama 10. i 11. ide linijom
duljine 38 m u pravcu istoka do točke 12. iz koje u duljini
od 42.5 m nastavlja u pravcu sjeveroistoka do točke 13.
(presjek sa sjevernom ivicom puta). Iz točke 13. granica
dalje ide u točku 14. (tromeđa k.č.z. 2375/5,
2376/1 i 20499/2 - k.o. Rogoznica) iz koje se okomito na obalnu
crtu spušta do točke 15. (dodirna točka kopna
i mora), gdje i završava, sve kako je nacrtano i označeno
u grafičkom prilogu, na snimci stvarnog stanja u mjerilu
1:200 i kopiji katastarskog plana k.o. Rogoznica, broj lista plana
18 u mjerilu 1:2904.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/24
Urbroj: 5030114-99-1
Zagreb, 1. srpnja 1999.

Potpredsjednik
**mr. Borislav Škegro,** v. r.

Uredba, NN 69/1999-1288
## Uredba o određivanju granice pomorskog dobra na dijelu k.o. Novigrad

### NN 69/1999 (5.7.1999.), Uredba o određivanju granice pomorskog dobra na dijelu k.o. Novigrad

# VLADA REPUBLIKE HRVATSKE

Na temelju članka 50. stavka 6. Pomorskog zakonika (»Narodne
novine«, br. 17/94, 74/94 i 43/96), Vlada Republike Hrvatske
je na sjednici održanoj 1. srpnja 1999. godine donijela

## UREDBU

### O ODREÐIVANJU GRANICE POMORSKOG DOBRA NA DIJELU k.o. NOVIGRAD

Članak 1.

Ovom Uredbom određuje se granica pomorskog dobra na dijelu
k.o. Novigrad, na području Mareda.

Članak 2.

Granica pomorskog dobra iz članka 1. ove Uredbe polazi
iz pravca zapada od točke A (rub obale) do točke
B (rub k.č. 1285) i dalje pravolinijski granicom do točke
C (rub k.č. 1285), te nastavlja pravolinijski do točke
D (rub obale) gdje i završava, a sve kako je nacrtano i označeno
u grafičkom prilogu, na kopiji katastarskog plana k.o.
Novigrad, broj lista plana 20, u mjerilu 1:1000 i na snimci stvarnog
stanja u mjerilu 1:1000, koja je sastavni dio kopije katastarskog
plana.

Članak 3.

Grafički prilozi iz članka 2. ove Uredbe, sastavni
su dio Uredbe i ne objavljuju se u »Narodnim novinama«.

Članak 4.

Na temelju ove Uredbe, nadležna tijela izvršit će
potrebne radnje u svezi evidencije pomorskog dobra.

Članak 5.

Ova Uredba stupa na snagu osmog dana od dana objave u »Narodnim
novinama«.

Klasa: 934-01/99-02/25
Urbroj: 5030114-99-1
Zagreb, 1. srpnja 1999.

Potpredsjednik
**mr**. **Borislav Škegro,** v. r.

Uredba, NN 69/1999-1289
## Odluka o davanju suglasnosti na Izmjene i dopune Financijskog plana za 1999. godinu Hrvatskog zavoda za mirovinsko osiguranje

### NN 70/1999 (7.7.1999.), Odluka o davanju suglasnosti na Izmjene i dopune Financijskog plana za 1999. godinu Hrvatskog zavoda za mirovinsko osiguranje

# ZASTUPNIČKI DOM HRVATSKOGA DRŽAVNOG SABORA

Na temelju članka 17. stavka
4. i 6. Zakona o proračunu (»Narodne novine«
br. 92/94.), Zastupnički dom Hrvatskoga državnog sabora
na sjednici 25. lipnja 1999., donio je

## ODLUKU

### O DAVANJU SUGLASNOSTI NA IZMJENE I DOPUNE FINANCIJSKOG PLANA ZA 1999. GODINU HRVATSKOG ZAVODA ZA MIROVINSKO OSIGURANJE

I.

Daje se suglasnost na izmjene i dopune
Financijskog plana za 1999. godinu Hrvatskom zavodu za mirovinsko
osiguranje i to na:

- ukupne prihode u iznosu od 19.347.587.000 kuna.

- ukupne rashode u iznosu od 19.347.587.000 kuna.

II.

Ova Odluka stupa na snagu danom objave
u »Narodnim novinama«.

Klasa: 400-06/98-01/05
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

**IZMJENE I DOPUNE PLANA PRIHODA I IZDATAKA ZA 1999.
GODINU HRVATSKOG ZAVODA ZA MIROVINSKO OSIGURANJE**

*u kunama*

```

________________________________________________________________________________________________________________________
						Plan			Povećanje/		Novi plan	Indeks
						za 1999.		smanjenje		za 1999.	4/2
________________________________________________________________________________________________________________________
	1					  2			   3			   4		  5
________________________________________________________________________________________________________________________
PRIHODI
1. Prihodi od doprinosa				14.214.872.000		-1.318.920.000		12.895.952.000	 90,72
2. Prihodi od dokupa staža			     1.000.000					     1.000.000	100,00
3. Prihod iz Proračuna				 4.826.135.000		 1.403.000.000		 6.229.135.000	129,07
4. Prihodi od prodaje dionica i udjela		   			   150.000.000		   150.000.000
5. Ostali prihodi				    71.500.000					    71.500.000	100,00

UKUPNI PRIHODI					19.113.507.000		   234.080.000		19.347.587.000	101,22

IZDACI
1. Mirovine i dodaci				16.481.135.000		   360.065.000		16.841.200.000	102,18
2. Zakon o prenošenju sredstava iz Proračuna	 1.750.000.000					 1.750.000.000	100,00
3. Troškovi stručne službe			   382.611.000		   -15.024.000		   367.587.000	 96,07
4. Nabavka kapitalnih sredstava			   137.061.000		  -107.061.000		    30.000.000	 21,89
5. Ostali izdaci				   362.700.000		    -3.900.000		   358.800.000	 98,92

UKUPNI IZDACI					19.113.507.000		   234.080.000		19.347.587.000	101,22
________________________________________________________________________________________________________________________
```

Odluka, NN 70/1999-1292
## Odluka o davanju suglasnosti na Izmjene i dopune Financijskog plana za 1999. godinu Hrvatskog zavoda za zapošljavanje

### NN 70/1999 (7.7.1999.), Odluka o davanju suglasnosti na Izmjene i dopune Financijskog plana za 1999. godinu Hrvatskog zavoda za zapošljavanje

# ZASTUPNIČKI DOM HRVATSKOGA DRŽAVNOG SABORA

Na temelju članka 17. stavka 4. i 6. Zakona o proračunu
(»Narodne novine« br. 92/94.), Zastupnički dom
Hrvatskoga državnog sabora na sjednici 25. lipnja 1999.,
donio je

## ODLUKU

### O DAVANJU SUGLASNOSTI NA IZMJENE I DOPUNE FINANCIJSKOG PLANA ZA 1999. GODINU HRVATSKOG ZAVODA ZA ZAPOŠLJAVANJE

I.

Daje se suglasnost na izmjene i dopune Financijskog plana za 1999.
godinu Hrvatskom zavodu za zapošljavanje i to na:

- ukupne prihode u iznosu od 929.700.000 kuna.

- ukupne rashode u iznosu od 929.700.000 kuna.

II.

Ova Odluka stupa na snagu danom objave u »Narodnim novinama«.

Klasa: 400-06/98-01/05
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

**IZMJENE I
DOPUNE PLANA PRIHODA I IZDATAKA ZA 1999. GODINU HRVATSKOG ZAVODA
ZA ZAPOŠLJAVANJE**

*u kunama*

```

________________________________________________________________________________________________________________________
						Plan			Povećanje/		Novi plan	Indeks
						za 1999.		smanjenje		za 1999.	4/2
________________________________________________________________________________________________________________________
	1					  2			   3			   4		  5
________________________________________________________________________________________________________________________
<>
1. Prihodi od doprinosa				899.500.000					899.500.000	100,00
2. Prihod iz Proračuna				 90.000.000		-69.300.000		 20.700.000	 23,00
3. Ostali prihodi				  9.500.000					  9.500.000	100,00

UKUPNI PRIHODI					999.000.000		-69.300.000		929.700.000	 93,06

IZDACI
I. Materijalno pravna zaštita			347.359.000					347.359.000	100,00
1. Novčana naknada				333.866.000					333.866.000	100,00
2. Doprinos za mirovinsko i inval. osig.	 12.493.000					 12.493.000	100,00
3. Ostali izdaci				  1.000.000					  1.000.000	100,00
II. Aktivna politika u zapošljavanju		496.338.000		-69.300.000		427.038.000	 86,04
III. Izdaci za plaće, doprin. i naknade
III. trošk. zaposlenima				 98.530.000					 98.530.000	100,00
IV. Materijalni troškovi za funkciju Zavoda	 28.877.000					 28.877.000	100,00
V. Kapitalna ulaganja				 27.896.000					 27.896.000	100,00

UKUPNI IZDACI					999.000.000		-69.300.000		929.700.000	 93,06

________________________________________________________________________________________________________________________
```

Odluka, NN 70/1999-1294
## Odluka o davanju suglasnosti na Izmjene i dopune Financijskog plana za 1999. godinu sredstava doplatka za djecu

### NN 70/1999 (7.7.1999.), Odluka o davanju suglasnosti na Izmjene i dopune Financijskog plana za 1999. godinu sredstava doplatka za djecu

# ZASTUPNIČKI DOM HRVATSKOGA DRŽAVNOG SABORA

Na temelju članka 17. stavka 4. i 6. Zakona o proračunu
(»Narodne novine« br. 92/94.), Zastupnički dom
Hrvatskoga državnog sabora na sjednici 25. lipnja 1999.,
donio je

## ODLUKU

### O DAVANJU SUGLASNOSTI NA FINANCIJSKI PLAN ZA 1999. GODINU SREDSTAVA DOPLATKA ZA DJECU

I.

Daje se suglasnost na Financijski plan za 1999. godinu sredstava
doplatka za djecu i to na:

- ukupne prihode u iznosu od 1.260.000.000 kuna.

- ukupne rashode u iznosu od 1.260.000.000 kuna.

II.

Ova Odluka stupa na snagu danom objave u »Narodnim novinama«,
a primjenjuje se od 1. siječnja 1999. godine.

Klasa: 400-06/98-01/05
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

**IZMJENE I DOPUNE PLANA PRIHODA I IZDATAKA ZA 1999.
GODINU SREDSTAVA DOPLATKA ZA DJECU**

*u kunama*

```

________________________________________________________________________________________________________________________
						Plan			Povećanje/		Novi plan	Indeks
						za 1999.		smanjenje		za 1999.	4/2
________________________________________________________________________________________________________________________
	1					  2			   3			   4		  5
________________________________________________________________________________________________________________________
PRIHODI
1. Prihod iz Proračuna			1.260.000.000						1.260.000.000	100,00

UKUPNI PRIHODI				1.260.000.000			   	0		1.260.000.000	100,00
IZDACI
1. Doplatak za djecu			1.213.500.000						1.213.500.000	100,00
2. Sredstva za službu			   38.300.000						   38.300.000	100,00
3. Ostali izdaci			    8.200.000						    8.200.000	100,00

UKUPNI IZDACI				1.260.000.000				0		1.260.000.000	100,00
________________________________________________________________________________________________________________________
```

Odluka, NN 70/1999-1295
## Zakon o izmjenama i dopunama Zakona o izvršavanju Državnog proračuna Republike Hrvatske za 1999. godinu

### NN 70/1999 (7.7.1999.), Zakon o izmjenama i dopunama Zakona o izvršavanju Državnog proračuna Republike Hrvatske za 1999. godinu

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## ODLUKU

### O PROGLAŠENJU ZAKONA O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 1999. GODINU

Proglašavam Zakon o izmjenama i dopunama Zakona o izvršavanju
Državnog proračuna Republike Hrvatske za 1999. godinu,
koji je donio Zastupnički dom Hrvatskoga državnog
sabora na sjednici 25. lipnja 1999.

Broj: 01-081-99-1317/2
Zagreb, 2. srpnja 1999.

Predsjednik
Republike Hrvatske
**dr. Franjo Tuđman,** v. r.

## ZAKON

### O IZMJENAMA I DOPUNAMA ZAKONA O IZVRŠAVANJU DRŽAVNOG PRORAČUNA REPUBLIKE HRVATSKE ZA 1999. GODINU

Članak 1.

U Zakonu o izvršavanju Državnog proračuna Republike
Hrvatske za 1999. godinu (»Narodne novine« br. 167/98.
i 17/99.) iza članka 32. dodaje se članak 32a. koji
glasi:

»Članak 32a.

Zavod može na teret vlastitih prihoda bespovratno financirati
mjere aktivne politike zapošljavanja iz Programa nacionalne
politike zapošljavanja, isplaćivati novčane
naknade hrvatskim braniteljima te financirati javne radove u visini
koju će utvrditi Vlada.«

Članak 2.

U članku 42. stavku 1. svota: »3.831.017.329,00«
zamjenjuje se svotom: »5.094.886.796,00«, u stavku 2.
svota: »3.831.017.329,00« zamjenjuje se svotom: »3.669.422.449,00«.

Članak 3.

U članku 44. stavku 5. riječi: »i nadzornog
odbora« brišu se.

Članak 4.

Iza članka 44. dodaje se članak 44a. koji glasi:

»Članak 44a.

(1) Radi podmirenja dijela kapitalnih izdataka, Agencija za posredovanje
u prometu određenim nekretninama može uzeti zajam na
domaćem tržištu u okviru bankarskog sektora.

(2) O visini i uvjetima zajma iz stavka 1. ovoga članka
odlučuje Vlada.«

Članak 5.

Ovaj Zakon stupa na snagu osmoga dana od dana objave u »Narodnim
novinama«.

Klasa: 400-06/98-01/14
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 70/1999-1298
## Zakon o dopunama Zakona o plaćanju doprinosa za mirovinsko osiguranje u 1999. godini

### NN 71/1999 (8.7.1999.), Zakon o dopunama Zakona o plaćanju doprinosa za mirovinsko osiguranje u 1999. godini

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O DOPUNAMA ZAKONA O PLAĆANJU DOPRINOSA ZA MIROVINSKO OSIGURANJE U 1999. GODINI**

Proglašavam Zakon o dopunama Zakona o plaćanju doprinosa za mirovinsko
osiguranje u 1999. godini, koji je donio Zastupnički dom Hrvatskoga državnog
sabora na sjednici 25. lipnja 1999.

Broj: 01-081-99-1304/2
Zagreb, 29. lipnja 1999.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O DOPUNAMA ZAKONA O PLAĆANJU DOPRINOSA ZA MIROVINSKO OSIGURANJE U 1999. GODINI**

Članak 1.

U Zakonu o plaćanju doprinosa za mirovinsko osiguranje u 1999. godini
("Narodne novine", br. 164/98.) u članku 5. dodaju se stavci 3. i 4. koji
glase:

"(3) Nalog za plaćanje doprinosa iz članka 150. stavka 1. Zakona o mirovinskom
osiguranju ("Narodne novine", br. 102/98.), organizacija ovlaštena za obavljanje
platnog prometa, izvršava prije svih drugih obveza obveznika plaćanja doprinosa.

(4) Ako se naplata ne može izvršiti na način iz stavka 3. ovoga članka,
Hrvatski zavod za mirovinsko osiguranje će izvršiti naplatu doprinosa u
skladu s odredbama Zakona o porezu na dohodak, odnosno sud prema pravilima
ovršnog postupka."

Članak 2.

U članku 6. dodaju se stavci 2., 3. i 4. koji glase:

"(2) Iznimno u 1999. godini, obveznici plaćanja doprinosa plaćaju za
izaslane zaposlenike - zaposlenike koje poslodavac sa sjedištem u Republici
Hrvatskoj pošalje u drugu državu radi obavljanja nekog posla za tog poslodavca,
doprinose po stopi od 21,50% na osnovicu osiguranja - plaću, koju bi ostvarili
za iste, odnosno slične poslove u Republici Hrvatskoj prema kolektivnom
ugovoru, pravilniku o radu, odnosno ugovoru o radu, povećanu za 20%.

(3) Osnovica iz stavka 2. ovoga članka ne može biti niža od prosječne
plaće iz prethodne godine u Republici Hrvatskoj prema podacima Državnog
zavoda za statistiku, povećane za 20%. Osnovica utvrđena za obračunavanje
i plaćanje doprinosa je osnovica i za ostvarivanje prava.

(4) Iznimno u 1999. godini, pomorci na hrvatskim brodovima u međunarodnoj
plovidbi pod hrvatskom zastavom sami su obveznici plaćanja doprinosa i
plaćaju doprinos po stopi od 21,50% na osnovice osiguranja određene prema
stupnju stručne spreme koje Hrvatski zavod za mirovinsko osiguranje utvrdi
općim aktom. Osnovica na koju je obračunat i plaćen doprinos je osnovica
i za ostvarivanje prava."

Članak 3.

Na dan stupanja na snagu ovoga Zakona prestaje važiti odredba članka
150. stavka 2. Zakona o mirovinskom osiguranju ("Narodne novine", br. 102/98.).

Članak 4.

Ovaj Zakon stupa na snagu osmoga dana od dana objave u "Narodnim novinama"
s tim da se odredbe članka 2. ovoga Zakona primjenjuju od 1. siječnja 1999.

Klasa: 441-01/98-01/05
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 71/1999-1300
## Zakon o izmjenama Zakona o poreznoj upravi

### NN 71/1999 (8.7.1999.), Zakon o izmjenama Zakona o poreznoj upravi

# ZASTUPNIČKI DOM HRVATSKOGA DRŽAVNOG SABORA

Na temelju članka 89. Ustava Republike Hrvatske, donosim

## **ODLUKU**

### **O PROGLAŠENJU ZAKONA O IZMJENAMA ZAKONA O POREZNOJ UPRAVI**

Proglašavam Zakon o izmjenama Zakona o Poreznoj upravi, koji je donio
Zastupnički dom Hrvatskoga državnog sabora na sjednici 25. lipnja 1999.

Broj: 01-081-99-1303/2
Zagreb, 29. lipnja 1999.

Predsjednik
Republike Hrvatske
**dr. Franjo Tuđman,** v. r.

## **ZAKON**

### **O IZMJENAMA ZAKONA O POREZNOJ UPRAVI**

Članak 1.

U Zakonu o Poreznoj upravi ("Narodne novine", br. 75/93.) članak 3.
mijenja se i glasi:

"(1) Porezna uprava obavlja sljedeće poslove:

1. utvrđuje porezne obveze pravnih i fizičkih osoba,

2. provjerava ispravnost, točnost i vjerodostojnost podnijetih poreznih
prijava,

3. prikuplja, evidentira i obrađuje podatke bitne za utvrđivanje i plaćanje
poreza, pristojbi i drugih proračunskih prihoda,

4. obavlja nadzor pravilnosti i pravodobnosti obračuna i uplate poreza
i doprinosa,

5. utvrđuje povrede poreznih propisa, te vodi prekršajni postupak,

6. evidentira i obrađuje podatke o obračunatim i naplaćanim porezima,

7. prisilno naplaćuje poreze, pristojbe i druge proračunske prihode,
te može obavljati prisilnu naplatu doprinosa,

8. prati i analizira primjenu poreznih propisa, te predlaže unapređenje
poreznog sustava.

(2) Porezna uprava može obavljati poslove evidencije, nadzora i naplate
prihoda za jedinice lokalne uprave i samouprave odnosno jedinice lokalne
samouprave, prihoda izvanproračunskih fondova, te može provoditi prisilnu
naplatu doprinosa, primjenom Zakona o porezu na dohodak.

(3) Uvjeti i naknada za obavljanje poslova iz stavka 2. ovoga članka
utvrđuju se međusobnim ugovorom, a sredstva ostvarena po ugovoru koriste
se za unapređenje rada Porezne uprave."

Članak 2.

U članku 5. stavak 2. briše se.

Članak 3.

U članku 6. iza točke 3. dodaje se nova točka 4. koja glasi:

"4. vođenje prekršajnog postupka zbog povreda propisa o porezima."

Dosadašnje točke 4., 5., 6. i 7. postaju točke 5., 6., 7. i 8.

Članak 4.

U članku 7. točka 7. briše se.

Dosadašnje točke 8., 9. i 10. postaju točke 7., 8. i 9.

Članak 5.

U članku 9. stavak 1. mijenja se i glasi:

"(1) Nadzor obračunavanja i plaćanja poreza, doprinosa i drugih proračunskih
prihoda kod poreznih obveznika obavljaju ovlašteni djelatnici Porezne uprave."

Članak 6.

Ovaj Zakon stupa na snagu osmoga dana od dana objave u "Narodnim novinama".

Klasa: 410-01/93-01/10
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Zakon, NN 71/1999-1301
## Odluka o pristupanju promjeni Ustavnog zakona o Ustavnom sudu Republike Hrvatske

### NN 71/1999 (8.7.1999.), Odluka o pristupanju promjeni Ustavnog zakona o Ustavnom sudu Republike Hrvatske

# ZASTUPNIČKI DOM HRVATSKOGA DRŽAVNOG SABORA

Na temelju članka 127. stavka 1. i 2. i članka 137. Ustava Republike
Hrvatske, Zastupnički dom Hrvatskoga državnog sabora na sjednici 25. lipnja
1999., donio je

## **ODLUKU**

### **O PRISTUPANJU PROMJENI USTAVNOG ZAKONA O USTAVNOM SUDU REPUBLIKE HRVATSKE**

I. Pristupa se promjeni Ustavnog zakona o Ustavnom sudu Republike Hrvatske
prema Prijedlogu promjene Ustavnog zakona o Ustavnom sudu Republike Hrvatske,
s Prijedlogom nacrta Ustavnog zakona, kojeg je na temelju članka 136. Ustava
Republike Hrvatske, podnijela petina zastupnika u Zastupničkom domu Hrvatskoga
državnog sabora.

II. Utvrđuje se Nacrt Ustavnog zakona o Ustavnom sudu Republike Hrvatske
u tekstu kojeg je predložila petina zastupnika u Zastupničkom domu Hrvatskoga
državnog sabora.

Klasa: 711-01/99-01/02
Zagreb, 25. lipnja 1999.

ZASTUPNIČKI DOM
HRVATSKOGA DRŽAVNOG SABORA

Predsjednik
Zastupničkog doma
Hrvatskoga državnog sabora
**akademik Vlatko Pavletić,** v. r.

Odluka, NN 71/1999-1302